**Πρόσκληση για συμμετοχή στην υβριδική εκδήλωση δικτύωσης με θέμα «Κάνοντας τις τοπικές κοινωνίες περισσότερο προσβάσιμες στα άτομα με αναπηρία» (AccessibleEU) -Αθήνα, 4 Οκτωβρίου 2024**

**H εκδήλωση δικτύωσης «Κάνοντας τις τοπικές κοινωνίες περισσότερο προσβάσιμες στα άτομα με αναπηρία» πραγματοποιείται στο πλαίσιο υλοποίησης του Ευρωπαϊκού Έργου «Ευρωπαϊκό Κέντρο Πόρων Προσβασιμότητας-AccessibleEU».**

**Συν-διοργανωτής: Εθνική Συνομοσπονδία Ατόμων με Αναπηρία (Ε.Σ.Α.μεΑ.).**

**4 Οκτωβρίου 24, Ξενοδοχείο «TITANIA», Πανεπιστημίου 52-Αθήνα. Αίθουσα «Απόλλων-Αθηνά»/ημιώροφος**

**Ώρες: 10:00-16:00**

**Στο πλαίσιο υλοποίησης του Έργου «Ευρωπαϊκό Κέντρο Πόρων Προσβασιμότητας** (“AccessibleEU Resource Centre”) **- AccessibleEU» -μια από τις εμβληματικές πρωτοβουλίες της Στρατηγικής της Ευρωπαϊκής Επιτροπής για τα Δικαιώματα των Ατόμων με Αναπηρία 2021-2030- έχουμε τη χαρά να σας προσκαλέσουμε να συμμετάσχετε στην υβριδική εκδήλωση δικτύωσης με θέμα *«Κάνοντας τις τοπικές κοινωνίες περισσότερο προσβάσιμες στα άτομα με* αναπηρία», η οποία θα πραγματοποιηθεί στις 4 Οκτωβρίου 2024 στο Ξενοδοχείο «ΤΙΤΑΝΙΑ», Πανεπιστημίου 52, Αθήνα (Αίθουσα «Απόλλων-Αθηνά», Ημιώροφος).**

**Η εκδήλωση, η οποία θα ξεκινήσει στις 10.00 και θα ολοκληρωθεί στις 16.00 (6ωρη διάρκεια**), **διοργανώνεται σε συνεργασία με την Εθνική Συνομοσπονδία Ατόμων με Αναπηρία (Ε.Σ.Α.μεΑ.), η οποία αποτελεί την τριτοβάθμια οργάνωση εκπροσώπησης των ατόμων με αναπηρία, χρόνιες παθήσεις και των οικογενειών τους στην ελληνική Πολιτεία και κοινωνία.**

**Στόχος της εκδήλωσης είναι να παρουσιαστούν παραδείγματα καλών πρακτικών από την πλευρά των Δήμων στο πεδίο της προσβασιμότητας και να αναδειχθεί ο ρόλος και η συμβολή των Οργανισμών Τοπικής Αυτοδιοίκηση α' και β' βαθμού στη βελτίωση της ποιότητας ζωής των ατόμων με αναπηρία, χρόνιες παθήσεις και των οικογενειών τους.**

**Οι εγγραφές στον χώρο της εκδήλωσης θα ξεκινήσουν στις 09:30**

**Γλώσσα εκδήλωσης: Ελληνική.**

**Η συμμετοχή στην εκδήλωση είναι ελεύθερη.**

|  |
| --- |
| **Σχέδιο Προγράμματος**  |
| **09:30-10:00** | **Εγγραφές**  |
| **10:00-10:50** | **Επίσημη έναρξη - Χαιρετισμοί**  |
| **10:50-11:00** | **Παρουσίαση του Έργου «AccessibleEU»**  |
| **11:00-12:30** | **Ενότητα 1:** **Εργαλεία για την προώθηση της προσβασιμότητας σε περιφερειακό και τοπικό επίπεδο**  |
| **12:30-13:00** | **Διάλειμμα**  |
| **13:00-15:15** | **Ενότητα 2: Δράσεις των Δήμων με στόχο την άρση των εμποδίων σε βάρος των ατόμων με αναπηρία**  |
| **15:15-16:00** | **Συζήτηση και λήξη της εκδήλωσης**  |

**Το τελικό πρόγραμμα της εκδήλωσης θα αναρτηθεί στην ιστοσελίδα της Ε.ΣΑ.μεΑ. και θα αποσταλεί λίγες ημέρες πριν από την εκδήλωση σε όσους δηλώσουν συμμετοχή.**

**Για να συμμετάσχετε στην εκδήλωση είτε διά ζώσης είτε διαδικτυακά παρακαλούμε όπως συμπληρώστε το αργότερο μέχρι 2 Οκτωβρίου 2024 την ηλεκτρονική φόρμα δήλωσης συμμετοχής, η οποία είναι διαθέσιμη στον παρακάτω σύνδεσμο:** [**https://ec.europa.eu/eusurvey/runner/415a9291-1f43-afe5-5d42-fc653da0bbf3**](https://ec.europa.eu/eusurvey/runner/415a9291-1f43-afe5-5d42-fc653da0bbf3)

**Παρά το γεγονός ότι η φόρμα δήλωσης συμμετοχής είναι στη ελληνική, χρησιμοποιήστε μόνο λατινικούς χαρακτήρες για τη συμπλήρωση του ονόματος και του επιθέτου σας προκειμένου μετά την ολοκλήρωση της εκδήλωσης να λάβετε αυτόματα από την ηλεκτρονική διεύθυνση που θα δηλώσετε το πιστοποιητικό παρακολούθησης. Σε αντίθετη περίπτωση, δεν θα λάβετε το πιστοποιητικό.**

**Προσοχή: Κατά την εγγραφή σας δεν αποστέλλεται αυτόματα ο σύνδεσμος για την εξ’ αποστάσεως παρακολούθηση της εκδήλωσης. Ο σύνδεσμος θα σας αποσταλεί λίγες ημέρες πριν από την εκδήλωση στην ηλεκτρονική διεύθυνση που έχετε δηλώσει.**

**Πληροφορίες για την προσβασιμότητα της αίθουσας.**

* Η αίθουσα που θα πραγματοποιηθεί η εκδήλωση είναι πλήρως προσβάσιμη σε χρήστες αναπηρικού αμαξιδίου (ράμπα στην κεντρική είσοδο του ξενοδοχείου, ανεμπόδιστη πρόσβαση στην αίθουσα με ανελκυστήρα, προσβάσιμο wc δίπλα από την αίθουσα).
* Παροχή διερμηνείας στην ελληνική νοηματική γλώσσα.
* Παροχή ζωντανών υπότιτλων.

**Το Έργο «AccessibleEU» αποτελεί μια πηγή πληροφόρησης για την προσβασιμότητα στο δομημένο περιβάλλον, τις μεταφορές και τις Τεχνολογίες Πληροφορικής και Επικοινωνιών με σκοπό τη διασφάλιση της ισότιμης συμμετοχής των ατόμων με αναπηρία σε όλους τους τομείς της ζωής. Επιμέρους στόχοι του «AccessibleEU» είναι: α) η ανάπτυξη ικανοτήτων στα κράτη μέλη της Ευρωπαϊκής Ένωσης γύρω από την προσβασιμότητα, β) η υποστήριξη της εφαρμογής της ευρωπαϊκής νομοθεσίας για την προσβασιμότητα, γ) η διασύνδεση των φορέων που είναι υπεύθυνοι για την εφαρμογή των κανόνων προσβασιμότητας στην Ευρωπαϊκή Ένωση, δ) η δημιουργία μιας ευρωπαϊκής υπηρεσίας μιας στάσης (one-stop-shop) για την προσβασιμότητα, ε) η εκπαίδευση επαγγελματιών στην προσβασιμότητα. Συντονιστής Εταίρος του Έργου είναι το Foundation ONCE (Ισπανία). Περισσότερες πληροφορίες σχετικά με το Έργο είναι διαθέσιμες στο:** <https://accessible-eu-centre.ec.europa.eu/about-accessibleeu_en> **& στο** <https://www.esamea.gr/el/article/eyrwpaiko-kentro-porwn-prosbasimothtas-accessibleeu-centre-gine-ki-esy-melos-ths-koinothtas-gia-thn-prosbasimothta-2>

**Παρακαλούμε όπως δηλώσετε συμμετοχή το συντομότερο δυνατό!**

**Για περισσότερος πληροφορίες απευθυνθείτε στον κ. Δημήτρη Λογαρά**

Email**:** communication@esaea.gr

Τηλέφωνο επικοινωνίας: 6936061383

**Σας ευχαριστούμε θερμά εκ των προτέρων.**

**Με εκτίμηση,**

**Δημήτρης Λογαράς**

**Εθνικός Εμπειρογνώμονας του Έργου «AccessibleEU» και Επιστημονικό Στέλεχος Ε.Σ.Α.μεΑ.**

**Περισσότερες πληροφορίες για τους Εμπειρογνώμονες του «AccessibleEU» είναι διαθέσιμες στο:**  <https://accessible-eu-centre.ec.europa.eu/accessibleeu-network-experts_en?prefLang=el>

